CELEX: 
Language: el
Date: 2001-06-22 00:00:00
Title: 2001/473/ΕΚ: Απόφαση του Συμβουλίου, της 4ης Απριλίου 2001, σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής με την οποία προστίθεται στη συμφωνία-πλαίσιο για τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, πρωτόκολλο για την αμοιβαία διοικητική συνδρομή σε τελωνειακά θέματα - Συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής με την οποία προστίθεται στη συμφωνία-πλαίσιο για τη συνεργασία πρωτόκολλο για την αμοιβαία διοικητική συνδρομή σε τελωνειακά θέματα - Πρωτόκολλο για την αμοιβαία διοικητική συνδρομή σε τελωνειακά θέματα

Avis juridique important

|

32001D0473

2001/473/ΕΚ: Απόφαση του Συμβουλίου, της 4ης Απριλίου 2001, σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής με την οποία προστίθεται στη συμφωνία-πλαίσιο για τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, πρωτόκολλο για την αμοιβαία διοικητική συνδρομή σε τελωνειακά θέματα  

Επίσημη Εφημερίδα αριθ. L 167 της 22/06/2001 σ. 0020 - 0020

Απόφαση του Συμβουλίουτης 4ης Απριλίου 2001σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής με την οποία προστίθεται στη συμφωνία-πλαίσιο για τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, πρωτόκολλο για την αμοιβαία διοικητική συνδρομή σε τελωνειακά θέματα(2001/473/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη φράση,την πρόταση της Επιτροπής,Εκτιμώντας τα ακόλουθα:(1) Για να καταστεί δυνατή η αμοιβαία διοικητική συνδρομή σε τελωνειακά θέματα μεταξύ των δύο συμβαλλομένων μερών, όπως προβλέπεται στο άρθρο 7 παράγραφος 3 της συμφωνίας-πλαίσιο για τη συνεργασία, που έχει ως τελικό στόχο να συστήσει σύνδεση πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου(1), θα πρέπει να προστεθεί ένα πρωτόκολλο στην εν λόγω συμφωνία.(2) Για τον σκοπό αυτό, πραγματοποιήθηκαν διαπραγματεύσεις με τη Χιλή, οι οποίες κατέληξαν σε συμφωνία υπό μορφήν ανταλλαγής επιστολών, την οποία έχει συμφέρον να εγκρίνει η Κοινότητα,ΑΠΟΦΑΣΙΖΕΙ:Άρθρο 1Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Χιλής, με την οποία προστίθεται στη συμφωνία-πλαίσιο για τη συνεργασία ένα πρωτόκολλο για την αμοιβαία διοικητική συνδρομή σε τελωνειακά θέματα, εγκρίνεται εξ ονόματος της Κοινότητας.Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία δεσμεύοντας την Κοινότητα(2).Άρθρο 3Ο Πρόεδρος του Συμβουλίου πραγματοποιεί, εξ ονόματος της Κοινότητας, την κοινοποίηση που προβλέπεται στη συμφωνία υπό μορφήν ανταλλαγής επιστολών.Λουξεμβούργο, 4 Απριλίου 2001.Για το ΣυμβούλιοΟ ΠρόεδροςB. Rosengren(1) ΕΕ L 42 της 16.2.1999, σ. 46.(2) Η ημερομηνία θέσης σε ισχύ του πρωτοκόλλου δημοσιεύεται στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.